## ANNEX 2 del PPT. RÈGIM DE PENALITATS I ALTRES CONSEQÜÈNCIES DERIVADES DE L’INCOMPLIMENT

1. **PENALITATS**

Les penalitats previstes s’apliquen de forma preferent respecte les previstes al Plec de Clàusules Administratives Particulars, quadre de característiques específiques i a la LCSP. El procediment d’imposició de penalitats serà el previst al Plec de Clàusules Administratives Particulars i a l’article 194 de la LCSP.

Es preveuen les següents penalitats per a les infraccions de les obligacions contractuals definides en els plecs que regeixen el present contracte. Igualment, a continuació s’identifiquen les obligacions contractuals essencials l’incompliment de les quals podrà comportar la resolució del contracte.

Sense perjudici que les diferents penalitats previstes es puguin aplicar de forma acumulativa per a un mateix incompliment, cada penalitat aplicada de forma individual no podrà superar el 10% de l’import d’adjudicació del contracte i les diferents penalitats aplicades en un mateix contracte conjuntament no podran superar el 50% d’aquest import.

**A1.1. Incompliment del terminis de lliurament i instal·lació de l’equipament**

En el cas d’incompliment dels terminis indicats màxims indicats al quadre de característiques, o bé a l’oferta de l’adjudicatari en cas de ser millorats per aquest, s’aplicarà una penalització de 5.000 € per cada dia natural de retard.

En el cas que aquest incompliment persisteixi durant més de dues setmanes es considerarà que s’ha incomplert una obligació contractual essencial i es podrà resoldre el contracte.

A1.2. No realització de les formacions als professionals

En el cas no realització de les formacions en els termes o terminis màxims que s’exigeixen en el Plec de Prescripcions Tècniques o en els termes que constin a l’oferta a l’adjudicatari, s’aplicarà una penalització de 1.000€ per cada dia d’incompliment.

En el cas que aquest incompliment persisteixi més d’una vegada es considerarà que s’ha incomplert una obligació contractual essencial i es podrà resoldre el contracte.

A1.3. Aturada de l’equip

En el cas que, per qualsevol motiu (incloent la manca de recanvis o per incorrecta prestació del servei tècnic), l’equip no funcioni, o bé no funcioni correctament, s’aplicarà una penalització de 5.000 euros per cada dia natural d’aturada de l’activitat quirúrgica a partir de les 48h establertes al Plec de Prescripcions Tècniques com a termini màxim per a la resolució de l’avaria.

**A1.4. Incompliment dels terminis de manteniment**

L’incompliment dels temps de resposta i els temps de resolució d’avaria previstos al Plec de Prescripcions Tècniques, no justificats, es consideraran faltes greus d’incompliment de contracte i es traslladaran a una penalització del 5% sobre la facturació mensual del manteniment del mes en curs en que s’hagi produït la incidència i el conseqüent retràs.

En el cas que aquest incompliment persisteixi durant més de dues setmanes es considerarà que s’ha incomplert una obligació contractual essencial i es podrà resoldre el contracte.

**A1.5. Incompliment dels terminis de lliurament de material fungible**

En el cas d’incompliment dels terminis indicats al Plec de Prescripcions Tècniques s’aplicarà una penalització de 1.000 € per cada dia natural de retard.

En el cas que aquest incompliment persisteixi durant més de dues setmanes es considerarà que s’ha incomplert una obligació contractual essencial i es podrà resoldre el contracte.

En el cas que aquest incompliment persisteixi més d’una vegada es considerarà que s’ha

A1.6. No realització de les integracions amb els sistemes d’informació del centre o no realitzar les actualitzacions de programari

En el cas de no realització de les integracions amb els sistemes d’informació del centre o de no realització de les actualitzacions de programari en els termes exigits al Plec de Prescripcions Tècniques, s’aplicarà una penalització de 1.000 € per cada dia de retard.

En el cas que aquest incompliment persisteixi més d’una vegada es considerarà que s’ha incomplert una obligació contractual essencial i es podrà resoldre el contracte.

1. **DANYS I PERJUDICIS**

Addicionalment a l’aplicació de les penalitats previstes anteriorment, si no és possible realitzar l’activitat prevista en els terminis indicats als plecs per causes imputables a l’adjudicatari, aquest compensarà a l’hospital pel cost de les intervencions deixades de realitzar per cada dia d’aturada de l’equip o de l’activitat quirúrgica.

1. **EFECTES DE LA RESOLUCIÓ ANTICIPADA DEL CONTRACTE PER INCOMPLIMENT**

En el cas de resolució anticipada del contracte per una causa imputable a l’empresa adjudicatària o per causa legalment establerta, l’òrgan de contractació i l’empresa procediran a la reversió de les prestacions d’una manera recíproca de tot allò esdevingut fins la data d’efectes de la resolució.

D’aquesta manera, l’empresa adjudicatària estarà obligada a restituir a l’òrgan de contractació la totalitat dels imports que hagués rebut fins la data de resolució, llevat aquells corresponents a les prestacions efectivament executades. Aquesta restitució es durà a terme en un termini màxim de 45 (quaranta-cinc) dies naturals des de la notificació de la resolució. Si la devolució no esdevé en el termini establert l’empresa adjudicatària incorrerà d’una manera automàtica en mora i devengaran els interessos conforme a l’interès legal del diner incrementat en dos punts percentuals sense necessitat de requeriment previ.

I en l’entorn descrit,  l’òrgan de contractació haurà de retornar l’equipament, documentació i qualsevol altre objecte que hagués estat lliurat en execució del contracte en l’estat en el que es trobin, sense perjudici de les responsabilitats que puguin derivar-se en l’hipotètic cas que existís deteriorament, pèrdua o ús indegut.